Diari Oficial de la Generalitat Valenciana


Sumari del DOGV 6249, del 20-04-2010 (2010/4257)

DECRET 61/2010, de 16 d'abril, del Consell, pel qual s'autoritza la implantació d'ensenyaments universitaris oficials de Màster a la Universitat de València-Estudi General.
----------------------------------------------------------------------------------------------------------------------------------------------------------------------------

### Dades del document

Número de DOGV
:   6249

Data del DOGV
:   20-04-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/4257


Data del document
:   16-04-2010

Organisme emissor
:   Conselleria d'Educació

Tipus de document
:   Decret

Descriptors 

:   * Universitat de València
    * centre d'ensenyament
    * legislació
    * ensenyament superior
    * títol d'estudis
    * universitat

DECRET 61/2010, de 16 d'abril, del Consell, pel qual s'autoritza la implantació d'ensenyaments universitaris oficials de Màster a la Universitat de València-Estudi General. [2010/4257]  
La Universitat de València-Estudi General ha sol·licitat l'autorització per a impartir els ensenyaments universitaris oficials conduents als títols de Màster Universitari, per al curs 2009/2010, que figuren en l'annex del present decret.  
La Llei Orgànica 6/2001, de 21 de desembre, d'Universitats, en l'article 37 estructura els ensenyaments universitaris oficials en tres cicles: Grau, Màster i Doctorat, i en l'article 35 disposa que per a impartir estes ensenyances oficials i expedir els corresponents títols, amb validesa en tot el territori nacional, les universitats han de posseir l'autorització pertinent de la Comunitat Autònoma, d'acord amb el que disposa la seua legislació, i obtindre la verificació del Consell d'Universitats del fet que l'oportú pla d'estudis s'ajusta a les directrius i condicions establides pel Govern. En idèntic sentit es pronuncia el Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials, en l'article 24.1.  
Així mateix, la Universitat de València-Estudi General ha instruït un expedient per al centre Florida Universitaria, adscrit a la dita universitat pel Decret 19/1998, de 24 de febrer, del Consell, a l'efecte d'ampliar l'adscripció a les ensenyances conduents a l'obtenció del màster universitari en Innovació i Desenrotllament de Projectes de Negoci, i atés que en l'expedient consten el conveni d'adscripció, la proposta favorable del Consell de Govern, així com l'informe favorable del Consell Social.  
El Consell Valencià d'Universitats i de Formació Superior va ser informat de la proposta d'implantació de les ensenyances en la sessió de 21 de juliol de 2009.  
El Consell d'Universitats ha verificat el pla d'estudis en les seus sessions d'1 de juny, 22 de juny, 29 de juliol, 5 d'octubre i 30 de novembre de 2009. L'Agència Valenciana d'Avaluació i Prospectiva ha emés el corresponent informe favorable.   
Per tot això, de conformitat amb els articles 8.2 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 3.3 del Reial Decret 1393/2007, de 29 d'octubre, pel qual s'establix l'ordenació de les ensenyances universitàries oficials, i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta del conseller d'Educació i amb la deliberació prèvia del Consell, en la reunió del dia 16 d'abril de 2010,  
DECRETE  
Article 1. Autorització d'ensenyances  
S'autoritza la Universitat de València-Estudi General per a implantar, en el curs 2009/2010, les ensenyances oficials de Màster que figuren a l'annex del present decret.  
Article 2. Autorització d'ensenyances al centre adscrit Florida Universitaria   
S'autoritza el centre Florida Universitaria, adscrit a la Universitat de València-Estudi General, per a la implantació per al curs 2009/2010 de les ensenyances conduents a l'obtenció del títol oficial de màster universitari en Innovació i Desplegament de Projectes de Negoci.  
Article 3. Inscripció en el Registre i els seus efectes  
La present autorització es comunicarà al Ministeri d'Educació a l'efecte que este eleve al Govern la proposta per a establir el caràcter oficial del títol i la seua inscripció en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació de les ensenyances universitàries oficials.  
Article 4. Procediment d'avaluació  
Segons el que disposa l'article 24.2 del Reial Decret 1393/2007, de 29 d'octubre, pel qual s'establix l'ordenació de les ensenyances universitàries oficials, els títols universitaris autoritzats en este decret hauran de sotmetre's a un procediment d'avaluació cada sis anys, a comptar de la data de la seua inscripció en el Registre d'Universitats, Centres i Títols (RUCT), a fi de mantindre'n l'acreditació.   
Article 5. Expedició de títols  
Els títols universitaris seran expedits, en nom del rei, pel rector de la universitat, d'acord amb el que establix la normativa vigent.  
DISPOSICIÓ ADDICIONAL  
Única. Facultats d'aplicació i execució  
Es faculta el conseller d'Educació per a l'aplicació i execució del present decret.  
Valencia, 16 d'abril de 2010  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN  
ANNEX  
ENSENYANCES UNIVERSITÀRIES OFICIALS DE MÀSTER   
QUE S'AUTORITZEN EN EL CURS 2009-2010.  
1. Màster Universitari en Arqueologia.  
2. Màster Universitari en Qualitat i Seguretat Alimentària.  
3. Màster Universitari en Ciències Odontològiques.  
4. Màster Universitari en Computació Avançada i Sistemes Intel·ligents.  
5. Màster Universitari en Drets Humans, Democràcia i Justícia Internacional.  
6. Màster Universitari en Drets Humans, Pau i Desenrotllament Sostenible.  
7. Màster Universitari en Direcció i Gestió de Recursos Humans.  
8. Màster Universitari en Estratègia d'Empresa.  
9. Màster Universitari en Interculturalitat i Polítiques Comunicatives en la Societat de la Informació.  
10. Màster Universitari en Investigació Biomèdica.  
11. Màster Universitari en Investigació en Didàctiques Específiques.  
12. Màster Universitari en Investigació en Llengües i Literatures.  
Màster Universitari en Professor/a d'Educació Secundària.  
14. Màster Universitari en Sociologia i Antropologia de les Polítiques Públiques.  
15. Màster Universitari en Tècniques per a la Gestió del Medi Ambient i del Territori.  
CENTRE ADSCRIT FLORIDA UNIVERSITARIA  
16. Màster Universitari en Innovació i Desenrotllament de Projectes de Negoci.  
INTERUNIVERSITARIS  
17. Màster Universitari en Ciències Avançades de les Telecomunicacions Modernes/Advanced Sciencies of Modern Telecommunications. Interuniversitari per la Universitat de València-Estudi General i la Universitat Pompeu Fabra.  
18. Màster Universitari en Ciència i Tecnologia de Col·loides i Interfases.   
Interuniversitari per les universitats de Granada, Pablo de Olavide, Almeria, Màlaga, Santiago de Compostel·la, Sevilla, València-Estudi General, Barcelona, Complutense de Madrid, Salamanca i Vigo.  
19. Màster Universitari en Estudis Medievals de la Corona d'Aragó.   
Interuniversitari per les universitats de Saragossa i de València-Estudi General.  
20. Màster Universitari en Història de l'Art i Cultura Visual.  
Interuniversitari per la Universitat de València i la Universitat Jaume I de Castelló.